खुद भी बाइक्स के शौकीन थे आदित्य चोपड़ा, भाई उदय चोपड़ा पर बोले- उसे चाहकर भी स्टार नहीं बना पाया
'Spent more money on bikes than Starcast in Dhoom'producer of dhoom aditya chopra revels फिल्ममेकर आदित्य चोपड़ा ने कहा है कि 2004 में रिलीज हुई फिल्म धूम में उन्होंने फिल्म के स्टारकास्ट से ज्यादा पैसा
फिल्ममेकर आदित्य चोपड़ा ने कहा है कि 2004 में रिलीज हुई फिल्म धूम में उन्होंने स्टारकास्ट से ज्यादा पैसे फिल्म में दिखाए बाइक्स पर खर्च किए थे। अपनी लाइफ के शुरुआती दिनों में आदित्य खुद बाइक्स के शौकीन रहे थे। नेटफ्लिक्स पर रिलीज हुई सीरीज द रोमांटिक्स में आदित्य चोपड़ा ने यशराज फिल्म्स और इससे जुड़ी काफी चीजों पर बात की।
आदित्य का कहना है कि धूम के लीड एक्टर अभिषेक बच्चन, जॉन अब्राहम और खुद उनके छोटे भाई उदय चोपड़ा से ज्यादा पैसा प्रोडक्शन हाउस ने बाइक्स पर खर्च कर दिए थे। आदित्य ने उदय चोपड़ा के करियर के बारे में भी बात करते हुए कहा कि वो चाहकर भी उन्हें बड़ा स्टार नहीं बना पाए।
ऑडियंस ही आपको स्टार बना सकती है- आदित्य
आदित्य चोपड़ा ने उदय के बारे में बात करते हुए कहा, 'मेरा भाई बड़ा एक्टर नहीं बन पाया, एक बड़े फिल्ममेकर का बेटा और भाई होने के बावजूद वो कभी स्टार नहीं बन पाया, यहां तक कि उसे यशराज फिल्म्स जैसी कंपनी ने लॉन्च भी किया। बावजूद इसके उसका करियर आगे नहीं बढ़ सका। इसका मतलब ये है कि आप चाहे जो भी हों, जब तक ऑडियंस आपको पसंद नहीं करेगी तब तक आप बड़े स्टार नहीं बन सकते।
धूम में ड्रामा और इमोशन को हटाकर बाइक्स के सीन एड किए
आदित्य ने सीरीज के एक एपिसोड में अपनी ब्लॉकबस्टर फिल्म धूम के बारे में बात करते हुए कहा कि उन्होंने फिल्म से ड्रामा, इमोशन्स और रोमांस को हटाकर बाइक्स के सीन्स जोड़ने का फैसला किया।
पहले वो फिल्म में कार का सीक्वेंस डालना चाहते थे लेकिन डायरेक्टर ने कहा कि कार में हीरो का चेहरा क्लियर नहीं दिख पाएगा इसलिए बाद में बाइक्स को लिया गया। आदित्य चोपड़ा अपनी लाइफ के शुरुआती दिनों में खुद बाइक्स के शौकीन रहे थे।
उदय ने कहा- मुझे गलतफहमी थी कि लोग पसंद कर लेंगे
उदय चोपड़ा ने भी इस एपिसोड में कुछ बातें शेयर की। उन्होंने कहा, जब मैंने एक्टिंग करनी शुरू की तो बहुत नादान था। मैंने सोचा कि मुझे हर कोई पसंद कर लेगा। मेरे दिमाग में भी नहीं था कि लोग मुझे पसंद नहीं करेंगे।
उदय का कहना है कि जब कोई उन्हें नेपोटिज्म का प्रोडक्ट या असफल एक्टर कहता था तो काफी बुरा लगता था। उदय के मुताबिक, नेपोटिज्म वाली बात ने उन्हें काफी ज्यादा प्रभावित किया था।
धूम से मिली थी पॉपुलैरिटी
उदय चोपड़ा ने अपने करियर में मोहब्बतें, मेरे यार की शादी है, मुझसे दोस्ती करोगे जैसी फिल्मों में काम किया है, लेकिन उन्हें सबसे ज्यादा पॉपुलैरिटी धूम सीरीज से मिली। फिल्म में उनके रोल 'अली' ने ऑडियंस को खूब हंसाया था। हालांकि इसके अलावा उनके करियर में कोई बड़ी हाइलाइट नहीं रही है।
आदित्य चोपड़ा ने किया था DDLJ का डायरेक्शन 
आदित्य चोपड़ा की बात करें तो उन्होंने बॉलीवुड की आइकॉनिक फिल्मों में से एक दिलवाले दुल्हनिया ले जाएंगे का डायरेक्शन किया है। उन्होंने सिर्फ 23 साल की उम्र में ये फिल्म बनाई थी।
पिता यशराज चोपड़ा के गुजरने के बाद उन्होंने प्रोडक्शन हाउस की पूरी जिम्मेदारी अपने कंधो पर ले ली। हाल ही में रिलीज हुई शाहरुख खान की फिल्म पठान भी यशराज फिल्म्स के ही बैनर तले बनी थी।
